
ŠILUTĖS RAJONO SAVIVALDYBĖS
TARYBA

SPRENDIMAS
DĖL SAVIVALDYBĖS TURTO PERDAVIMO PAGAL PANAUDOS SUTARTĮ ASOCIACIJAI „IŠVIEN DRAUGE“

2026 m.                              d.   Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 6 ir 7  punktais, 4 dalimi, Šilutės rajono savivaldybės tarybos 2026 m. balandžio 30 d. sprendimu Nr. T1-1221 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir atsižvelgdama į asociacijos „Išvien drauge“ 2026 m, spalio 9 d. raštą Nr. S-1/2026 „Dėl patalpų suteikimo naudotis neatlygintinai“, Šilutės rajono savivaldybės taryba                                     n u s p r e n d ž i a:
1. Perduoti asociacijai „Išvien drauge“, juridinio asmens kodas 308164937, penkerių metų laikotarpiui pagal panaudos sutartį neatlygintinai valdyti ir naudotis įstatuose numatytai veiklai vykdyti Savivaldybei nuosavybės teise priklausančio Šilutės r. sav., Žemaičių Naumiestyje, Ramybės g. 4, esančio mokyklos pastato 192,90 kv. m ploto patalpas (unikalus numeris 8893-3000-3025, bendras plotas 5111,69 kv. m, perduodamų patalpų pažymėjimas plane: 1-49(11,59 kv. m),                    1-65(85,68 kv. m), 1/2 patalpos 1-43(1/2 iš 116,50 kv. m), patalpų plotas 155,52 kv. m, su bendrojo naudojimo patalpomis, kurių pažymėjimai plane: 1-42, 1-46, 1-47, 1-48, 1-50, 1-51, perduodamas plotas 37,38 kv. m).
2. Pakeisti Savivaldybės tarybos 2025 m. rugsėjo 25 d. sprendimo Nr. T1-975 „Dėl Šilutės rajono savivaldybės nekilnojamojo turto perdavimo pagal panaudos sutartį asociacijai Žemaičių Naumiesčio bendruomenei“ 1 punktą ir jį išdėstyti taip:
„1. Perduoti asociacijai Žemaičių Naumiesčio bendruomenei, juridinio asmens kodas 177425680, dešimties metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą –Šilutės r. sav., Žemaičių Naumiestyje, Ramybės g. 4, esančio mokyklos pastato 201,90 kv. m ploto dalį (unikalus numeris 8893-3000-3025, bendras plotas 5111,69 kv. m, perduodamų patalpų pažymėjimai plane: 1-44(101,78 kv. m), 1-45(2,75 kv. m), 1/2 patalpos 1-43(1/2 iš 116,50 kv. m),  patalpų plotas 162,78 kv. m, su bendro naudojimo patalpomis pažymėtomis plane 1-42, 1-46, 1-47, 1-48, 1-50, 1-51, kurių bendras perduodamas plotas 39,12 kv. m).“
3. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti Savivaldybės vardu sprendime nurodyto turto panaudos sutartį, susitarimą dėl panaudos sutarties pakeitimo bei perdavimo ir priėmimo aktus.
4. Paskelbti šį sprendimą Šilutės rajono savivaldybės interneto svetainėje www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui        (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.
 


Savivaldybės meras				                 			     Vytautas Laurinaitis 






































Parengė
Daiva Thumat, tel. +370 655 94 796, el. p. daiva.thumat@silute.lt

